צב אף-חזיר

צב אף-חזיר (שם מדעי: Carettochelys insculpta) הוא מין יחיד בסוגו ובמשפחת הקרטוכליים (Carettochelyidae) של צבים. הוא חי בטבע באוסטרליה ובגינאה החדשה בנהרות.

מאפיינים 
אורך צב זה יכול להגיע ל-70 ס"מ ולמשקל 20 ק"ג. הוא בעל שריון רך יחסית לצבים ודומה בכך לצבים הרכים שהם קרוביו. הוא מבלה את זמנו בתוך המים ורק הנקבות יוצאות מהמים להטיל את הביצים. צב זה בעל ראש גדול עם אף בולט ובשרני המזכיר חזיר.

צבעו של הצב אפור וירוק כהה עד חום בהיר. הוא חי בנהרות רדודים ובוציים באזורי חיותו ומסוגל לעצור את הנשימה לזמן ממושך. הוא אוכל-כול וניזון מפירות, עלים, נבלות, חרקים, רכיכות וסרטנים.

הצב מצוי בסכנה בטבע עקב ציד ואיבוד מקומות מחיה.

קישורים חיצוניים

הערות שוליים

טקסונים שתוארו בידי אדוארד פירסון רמזי
צבים חבויי-צוואר
זוחלים מימיים
זוחלים יחידים בסוגם
מינים יחידים במשפחתם
אוסטרליה: זוחלים
פפואה גינאה החדשה: זוחלים
בעלי חיים שתוארו ב-1886